open-index/open-wikipedia-markdown huggingface dataset:
Fatorpa

## BHUGOL
Fatorpa hem gavchem nanv “fator” and “pa” him don utram ektaim korun zaleant mhallear adlea tempar hea ganvant fator kaddltale taka lagun hea ganvak he nanv podlam.
Ho ganv dakshin goychea Quepem talukeant podta ani ho ganv 150 7’ 0’’N 740 0’ 0’’ E to 150 11.6’ 67’’ 740 0’ 0’’ hache bhitor stapit asa, ani hea ganvchi unchai sumar 147 meter asa.
Hea ganvchi zomin 809.845 hectares asa. Hea ganvchea sorvbhovtonnim Cuncolim, Morpilla, Balli and Velim he ganv asat. Hea ganvank lagchile famad xhar mholear “Mhadganv” ani “Sanvordem”.Hea ganvak lagxicho raxtri mharg 17 zaum asa.
Hea ganvak lagicho police station sumar 6 kms Demani hea vaddeant ani Kuncolchea ganvant podta.
Fatorpa ghanvant sogle mellun sumar sat vadde asat tem mhollear Cotto, Bomdamol, Vantem/Cotto, Mademol/Fatorpa, Quital/Mol Fatorpa, Bolo/Cotto ani Ambyamol/Gogem.

## Polleiat

Goy Wikivoyage

वर्ग:Goemchim Xharam, Ganv ani Zage
वर्ग:Romi panam
Bonderam

**Bonderam**, divadde, ek lhanshea zunveacho, konnsachem fest zaun assa. ho fest agust mhoinneachea chovthea sonvara disa zata.

## Itihas

'bonderam', khore mhonllear bautte. Portugez kallar, don ganva - piedade ani sao mathiasa modem sodanch bhattank lagun zogddi zatalim. him zogddim soddovunk portugezan soglleam ximacher bautte laile.hem karia thoichea lokank avddunk na ani taka viroddh korpak tea bautteancher fator marpak laglea. heam ghoddnukechea ugddasak tornatte chole danddeank bonderam laun ganvant pursanv kaddta.

## Somorombhnni
divadde ganvant sov vadde assa. dor ek vaddo ap-aplo float veg-vegllea vixoiancher adarun toiar korta.festa disa ek pursanv kaddun tornatte chole and choleo hea floatsam mukhar nachta. bonderam disa ek carnavalacho vatavoron disun ieta.

bonderachea fatravnnechi yad korpak, ho ganvcho lok fotashacho vapor korta. tefllam vo assalleancheo biyo kondyachea pokoll vatentlean zoran soddtat. heo zoran soddilleo biyo khub dukhtaleo ani haka lagun, sorkaran atamchea kallar hacher bandhi keli.

adlea kallar Navelim, Goltim, Malar ani Naroa hea ganvchea communidade ho utsav monoitale. atam hea utsovak Goyche Poryatak khatem modot korta dekhun tache vyovsayikaronn zalam. 2000 voros savn Sao Matias(Malar) ganvchea lokan,anink ek bonderam utsovachi survat keli. ho utsov Divaddechea bonderam disachea ek sumana adinch monoita.

## sandarbh


वर्ग:Konknni
वर्ग:Festam, Zatra ani Porbo
वर्ग:Romi panam
Shenoy

*Shenoy* hain ek konkani lokale adnav. "Shenoy" mhaLLeri beejgaNit kartalo.Konkani devastanacho dudvacho beejgaNit kartalo ho 'shenoy'. Goyantu Pratee-ek gavantu ek shenoy kutumb ashillee.Tanni tangele nava mukharee javoo makshee gavancho nav baraiytalee. Tasshi Shenoy-Lotlikar; Shenoy-Gavaskar asshee adnav prakrut zalli.
Portugali loku yennapudde mast-a konkani jannank goyant rabuuk dharmantar kelo ani tanni christi zalli. Christi nava vottu sumar jaNN tangele Hindu adnavai davartalee. Shenoy-Pereira,Shenoy-D'costa asshi navn mhonu prakrut zalli.
Shenoy adnav asheeli loku Goyantu, Karwarantu,Uttar ani Dakshin canarantu ani Keralantu rabtachi.Maharashtracho Konkan pattintu ani Bharatacho Mumbai ani Dilli mhonke hodd gavantui masta shenoy rabtachi.
*Shanbhag* hain *shenoy*-cho savnsrut rup assa.

Konkanintu "shenoy"-arre ek sannu pad assa
"Shenoy Shenoy Gandi MaNoy
Uda tapon bailaink nHaNai"

## Itihas

Nageshi Devastanantu ek shilaleharee, Maee Shenoile devastanak dillele daana baddal lehk baraila. Hai summar 14 vya sekdantu baraila. Tain vellaree goayantu Vijaynagara rajya ashillain.

Locu Shenoi ho goyancho ek hodd amchigelo manish asshilo. Duddva khateeree tanney Christi dharmu ghetlo ani takka padreenain Locu De Sa navn davarlain. Ho Christi zatallo payalo Brahmanu.

Dharma raksha korunk masta amchigell jann goyan bhayree dhavlee ani tanni maharashra, karnataka ani kerala pavli. Amchigel jannanain tangel deval murthi tain kallacho portugali goyan bhayree vhello. Agranashini(Mandovi) nhaya pell dikanain ponda (antruz mahalantu) tanni navain devastan bandhlee.Tain vellaree hain zaggo Hindu Sonderayyalain rajya ashilain.

## Promukh shenoy
* Shenoy Goembab
* Anu Mhone Shenoy (adi Shantadurga devastan Bandlain)

## Sondorbh

वर्ग:Romi panam
Colvale Igorz

**Colvale Igorz**

## Sthapna
St.Francis de Asssi-chi igroz Bardez talukachea Colvale gavant asa. Chapora noichea dokshinik hi igroz asa.

## Itihas
### Poile Bandop
St.Francis de Assis-achi igroz 1591 vorsa bandhli. Colvale ani Camurlimchi Communidadin hea igorjek bandhpak khub adhar kelo. Hi igroz Bardez Talukeachi poili 24 igrozan modli ek. Jen'na Afonso de Albuquerque Goian ail'lo, thani Bardezcho taluka Franciscanank dhekrik korpak dil'lo. Hea khatir thani 24 igroz bhandleo.

### Bhettovan
St.Francis de Assi-achi igroz St.Francis-chea ghayank orpit kel'li. Tachea hathink, payank ani kuchiex, Christahe ghaye zale. Ho sant, Franciscan missionaricho sonsthapok aslo.

### Punarbandhanni
1638 vorosan Sambhajin Bardez talukacho akromon kelo. Thane St.Francis de Assis-chi igrozechem tin altar lasoile ani padri ravtelea bhaganthui uzo lailo. Theach vorsa tho gelea upranth, igrozachi altaran and padrikaranche ghor porthun bhandlem.

## Vastushastra

### Shoili

Hi igroz 'Mannerist, Neo-Roman' fetin bandla. Saibin Mai-chi and Christ Rai-cho image igorchehi fuldleant bandhlele asa, ani mache mukhar, ek voldlo khuris 'Piazza' fetin ubo kela. 

Igorche bithor panch altaram asa. Mukaari dhara voir, dhon angebodve ani sant rakhno dovortha.

Fatleant ek bospacho zago madlili asa. Adle tempan lok noi par korun fatleant-san, xezarea gavantsan ietalim. 1971 vorosan, thea fatlea suvathicher ek bospacho zagea bandlolo. Maghir, 2008 vorosan, Mr.Wendell Rodrigues hi zago poroth aning borem baxin bandlo.

## sondhorm

Parish Magazine:'St.Francis Assis-achi Dixea', 2014, Colvale

## Polleiat

Goy Wikivoyage

वर्ग:Goemchim Xharam, Ganv ani Zage
वर्ग:Romi panam
Sant Vincent Pallotti

**Sant Vincent Pallotti** ho Kristi dhormacho ek vhodd sant.

## Zolm ani jivit
Sant Vincent Pallotti hacho zolm Romachea ek girest pallotti mhuntat tea pallotti de rosia familint 21 abril 1795 zalo.Tache xikxonn San Pious pollotolione scholathaun xikxon korun Romachea collagint tannem xikxonn (prapt) Sopoilem 16 vorsacho astana tanem padri zauchem mhunn tharailem ani maiachea mhoinneachea 16 tarker 1820 tacho (ord zali) padri zalo.

## Vaur
Vincent pallolti Romachea kherit phattim urlolea ani durboll nograni lokam pasot vavurlo. Mariache ani povitr tritveche ojap hacher tacho chodd bhavart aslo tea kallar pap saybak sant manun ghetlo. Kherit bhaxen taka vegllea-vegllea desachea bhagani devache utor (dhorm prochar) porgottunk mhunn dhadlo ani apostalanchi dhorm sobha sodun kadli. San Paulachea atmear tannem chodd bhurvaso kelo. Te mallear devak aslole sogllea munxa kullachi soddvonn ani tem tannem mogan dovorun catholic dhorm sobha suru korpachem tachem sopon zaun aslem
sogllea firgojeni (ekchar) ekvottaichi ani padriponnachea jivitak svikarkorunk lokank tannem fuddavo kelo punn hea tache jivitant ghoddle tem tannem aplea lagim zata titli urba vadovpache mhunn chintlem. Pallotti Vatican vishwa-sonstecho askari zalo kitek tache firgojent lokam modem ekchar vadoupache vatican 2che vixoi zaun aslo .

## Altaracho Man
Sant Vincent Pallottiche moron janierchea 22-1850 Romache papal xaran (rajean) zalem sonvxoda kani tachi kudd 1900-1950 sodun kaddli tednan tachi kudd soglich kusloli. Povtir Sobhechea nema pormanem tachi kudd Sant Salvatoes Onde Romachea firgojent dovrleli astana povitrtayen polleounk mellta te baxhen porzollit zali tori astana 1963 hea Rorsa Papsaib XXIII hannem Sant Vincent Pallottik bhagevont mhunn porgottlo.

## Pollieat

Vincent_Pallotti

वर्ग:Konknni
वर्ग:Catholic Igorjeche Sant
वर्ग:Sonvsaracho Prosidh vo Famadh Lok
वर्ग:Romi panam
Penha De Franca

**Penha de França** ho Bardez Talukenlto ek sobit ghanv, zo Mandovi nodiche deger asa. Goyche xarr Ponje savn mandovi nodi kaddun dusre vatten mevta. Hea Ghanvak ‘Pende-de-França’ he nanv hea Ghanvchi Askarin ‘Nossa Senhora de Penha-de-França’, hanga savn dilele asa.

वर्ग:Konknni
वर्ग:Goemchim Xharam, Ganv ani Zage
वर्ग:Romi panam
Fatorda

**Fatorda** ho ganv Moddganv xarache ut'torek asa. Ho ganv adim Moddganv xarant also punn atam to Moddganv xara pasun vegllo asa mhollear zata. Torui astana, ho ganv Moddganv Nogorpalike khalach asa. Fatorda aiz ek vegllo Motdarsongh zal'lo asa. Aiz hea ganvchem nanv sonvsarbhor pavlam mhollear otitai zaunchi na. Hea ganvant khellam moidan aslolean, ani odik korun Krikett khellak lagun, hem zaunk pavlam.

Fatorda ganvant aiz vhodd-vhodd imaroti ubeo zaloleo distat. Hanga igorz, devull, mosjid aslolean veg-vegllea dhormacho lok hanga aiz rabito korun asa. 'Ravindra Bhavan' hanga ubem zalolean sonskrutik mollar vavurtoleank apli kola dakhounk hanga vav nirmann zala.

वर्ग:Goemchim Xharam, Ganv ani Zage
वर्ग:Romi panam
Velsao

**Velsao** ganv Goyant Marmugao talukeant poddtta.To Cansaulim ani Zuarinagar-achea modem sthit asa. Hangachi igorj Asumpt Saibinnik bhettoilea.Pri.John D'Silva igorjecho Padri Vigar asa.He figorjecho sumar 3500 lok asa. Laguim doria vell asa. He sundor vellechem natem Arab Somdira thaim asa.Velsao-antle kaim padri asat zoxe:Pri.Valerian Vaz ani Pri.Olavo Souza, Goyche dioseziche; Pri Andrew Fernandes, Switzerland-ant vaurta;Pri.Eusebio Gomes ani Pri.Peter Fernandes, Pilar Sonvstheche.Tea xivai asa bospagiri zal'lo Kardial Saib Ivan Dias.

वर्ग:Konknni
वर्ग:Goemchim Xharam, Ganv ani Zage
वर्ग:Romi panam
Arambol

## Arambol Praie

Goemchea sabar priyam modem bou sobit and sundor zaun asa Arambolachi priae. Dusreo Priyeo zaun assa Vagator, Anjuna, Calangut heo sogleo Goemchea Bardez Talukan assat, Miramar, Dona Paula assat Tiswadi talukan, ani Coleam, Palolem sogleo assat Goemchea South zagear.

## Polleiat
Arambol Beach, Goa

Arambol Wikivoyage

Goy Wikivoyage

वर्ग:Goycheo Vello, Praieo ani Doryadego
वर्ग:Romi panam
Reis Magos

**Reis Magos** ganv Bardez talukant Mandovi Nodichea ut'tor kinarer asa. Hea ganvchem adlem nanv Verem zaun asa zo sov vaddeamnim vanttlolo asa. Quegdevelim, Ambeakhann, Portais, Tuant, Sonarbhatt ani Betim. Reis Magos Kil'lo ani Reis Magos Igorz, heam don Imarotim khatir ho ganv nanvosto. Hea Gavant 5 devllam asa jim Hanuman, Shantadurga, Krishna, Vital ani Saraswati hea Devank orpit kel'li asa. Hanchea modlem Shantadurgechem Devull prosidh asa. Hea devllan "Kalo" ho nanvosto somorombh zata. INS Mondovi hi Navychi Academi hea gavant asa.

## Reis Magos Kil'lo

Reis Magos ho ek itihasik kil'lo. Ho mandovi nodichea tondar bandlolo asa. Ho kil'lo dusmanachea akromonak zhuzunk bandlolo. Portugalache serkari odhikari hea kil'leant asro ghetale. Jen'na Aguadcho Kil'lo bandhunk naslo, Reis Magoscho and Gaspar Dias kil'lo zo nodhichea dusrea tondar aslo, he don kil'le dusmanachea akromonak rakunk bhandele.

## Reis Magos Igorz

Kil'leache eke vatten Reis Magos Igorz asa ji Bardez Talukantli poili Igorz ji 1555 vorsa bandleli. Hi Igorz Teg Vidvanank bhettoila. He Igorjek Raiall Igorz mhunttat. He igorjecho samball serkar kortat. Janerache 6 tarker hea igorjechi mukhel porob somorombtat.

## Gallery

File:Reis Magos Fort (17310979208).jpg|Reis Magos kil`lo
File:View from Reis Magos.jpg|Sunset view from Reis Magos 
File:Reis Magos Fort (17495743002).jpg|Cannon at Reis Magos kil`lo
File:Renovated Reis magos fort.JPG|Renovated Reis Magos kil`lo
File:Reis Magos beach.JPG|Reis Magos beach
File:Reis magos church.JPG|A church in Reis Magos


## Polleiat
Goy Wikivoyage

वर्ग:Konknni
वर्ग:Goemchim Xharam, Ganv ani Zage
वर्ग:Romi panam
Sant Francis de Sales

**Sant Francis de Sales** hacho zolm, 21ver Agostache, 1567 vorsak, Fransan Chateau de Sales hanga, sobhea vyovhoharik ghorabeayan Duchy of Savoy Francis hanga zalo. Hea jageak atam Thorens Glieres oxem mhonntat. Francis ho xant monis aslo. Jedna to 13 vorsancho aslo tedna apnank padri javpache pasot Devache apovnnem asa mhunn tachea mhonnant ayle. Jedna tanne he aplea familint sangle tedna taka umed mevonk na,kiteak tacho pay taka zujari korunk chint'talo ani xikop ghevche pasot taka PARIS xarant dhad'dunk chint'talo. Punn tanne kaich mhonnlem na. Jedna to PADUA dotor ponnache kayde xikonk gelo ten'na punn to ogi ravlo,punn zuzareache xikop ghe nastana tannem devachem xikop anni khasgi magnnem chalu kele. Jedna Bispan taka padriponna vixim vicharle tednapunn tanne kaich zab dili na.Francis ek utor pasun uloylo na.Francis kiteak gay ogi ravlo? Tachea sompurn jivitan to devachi khuxi ugtti aschi mhunn chintalo. Apli khuxi tannem ken'nach Devacher dovrunk na.

Francisak ghodear svar javpak chodd avoddtale. Xevttak jedna to ghoddear svar zal'lo tedna taka Devachi khuxi kollun ayli. Francis tin pavtti ghoddea velo sokla denvlo. Jedna to sokla denvtalo tedna talvar potyethavn bhayr yetali. Jedna jedna talwar ani poti sokla denvtali tedna ti khursachea akaran poddtali. Uprant to padri zaunk Seminarint bhitor sorlo. Francis vatt pollovche pasot huxar aslo. Jedna to padri zalo tedna tanne,jea kurllea soneri kesancho taka obhiman aslo,te kes tanne katarle.Dusreani tachea borea ponna vixi Bispak sangle.

Francisan 60,000 lokank pottun kristi zomeant pottun haddche chintle. Ani ho plan aplea chulat bhavachea adharan zarti pavunk chintalo. Punn tachea payn taka ahar divpak nakarle,taka adar divpak tancho dhormprant punn khub gorib aslo. Tin vorsa to xarant vochon adar magtalo taka thoy khub vayt anubhov aylo. Lok tachea tonddar dar bond kortalo,tacher fator martalo. Kod'dok thonddin borfak lagon tachea payani rogot kittetale. To apli kallji kori naslo. Ekdis tor to kolheanpasun apli soddvhonn korche pasot zaddar vochon nidlo. Sokla poddona zavunk apnnank tanne rukachea fatteak bandhlem. Punn dusrea disa fando katrun taka sokla devovcho poddlo. Tin vorsa uprant tacho chulot bhav taka ekto sandun gelo, tanne eka munxakpunn dhormantorit korunk na.

## Polleiat)

List_of_Catholic_saints

वर्ग:Konknni
वर्ग:Catholic Igorjeche Sant
वर्ग:Sonvsaracho Prosidh vo Famadh Lok
वर्ग:Romi panam
Sanguem

"Sanguem" xar hem bharatantlea Goye rajeantlea **Sanguem** talukeantlem mukhel xar. Sanguem taluka dokxinn Goyant asa. To Darbandodda, Quepem, Canacona ani Sahayadri dongoe-malle modem asa. Sanguem xar Municipal Couniclachea odikara khala yeta. Mukhel sorkari kariyaloyam zomim Mamalatdar, Viz khatem, PWD, Women and Child Welfare dept., sorkari hospital adim hea xarant asat. Sanguem hem nanv hea vattharak don nodinchea mellavea va sangama voilean podlam. Sanguem vattarachi lokgonnti 2001vorsa pormannem 5000 asa.

## Mukhel Zage
### Salaulim Dhoronn
Goychem soglleant voddlem dhoronn. Hem dhornnam udexim Goychea dhokxinn talukeank udok meltta. Hem dhoronn Sanguem bus standa thaun char kilometer pois asam. Hem dhoronn 1986 vorsa suru zalem.Hea dhornnak lagun nnov ganv budle ani tea ganvchea lokank novi suvat ani her sovloteo tea vellar sorkaran dileo. Salaulim dhoronn poloupak kherit bhaxen lok pausachea tempar yeta. Thoim sorkaran ek botanical garden vo tore- torechea zhaddam-peddamchi bhag kelea. Soimbachea gopant visov gheunk ho ek boro zago. Hanga 10vea xenkddeattlem ek Mahadevachem devull asam. Hem devull poilim Curdi hea gavant aslem. Jednam ho ganv buddunk gelo tednam Archeological Survey of India hea sorkari sonsten ek-ek fatrar ankddo ghalun tem Salaulim haddun portun ghoddlem.

### Milagr Saibinichi Firgoz
Sanguear Milagr Saibinnichi Firgoz asa. Portugez tempar ti Militirichem kopel aslem. Hi Igroz Sanguem bus standa lagim asa. He igorjechem fest Mayachea dusrea Sonvarak zata. He firgozek panch kopelam asat ani 27 Lhan Kristi Somudaieo asat.

### Sanguecho Bazar
Budvara disak Sanguear bazar bhorta. Hea disa Sanguem talukeantlo veg-vegllea ganvantlo lok apleo vostu vikrek gheun yetat.

वर्ग:Konknni
वर्ग:Goemchim Xharam, Ganv ani Zage
वर्ग:Romi panam
Bom Jesus Basilica

**Bom Jesus Basilica**-ak Saint Francis Xavier Shrine munttat. Ye igroz Odlem Goeant asa, ani tacho retor (*rector*) asa Fr. Savio Barreto, SJ.He igorz ek UNESCO heritage site zaun asa.He igorz 24th November,1594 ant baandhunh shuru kelele ani 15th May 1605aant baandhuun jaale.He igorz aak,1946 aant Minor basilica ache naav dile.He igorz ak Bom Jesus munthath. Heze arthe boro Jezu ya balok jezu asa konak he igorz somorphan kyeala.He igorz aant Sant Francis Xavier aache kudd aasa.
He igorz,sogle barathana ani Goen purant igorzasoon ek jaaoon aasa.He igorz Borque architecture aache bore udaharan jaaoon aasa.Heeze dharneenth marble asoon kaylae ani thode keemthe phatore bhi aasa.He igorz aache altaar mast sobeet aasa kintu igorz aache bitheriala doosre bhaag maast saral asa.He igorz aant Saant Francis Xavier aache jeevan aasun vibhiin chitran aasa.Saant Francis Xavier aache kuud altaar aache voir aasa ani ek ‘silver casket’ aache bhiter aasa.He ‘casket’ Medicis aache aintim raaja, Cosimo III, the Grand Duke of Tuscany aan igorzek dilie.
## Itihaas ani Mahatva

Saant Francis Xavier China aak vitanaar sarlo aani thezo shareer aak thoich daphaan kele.Kintu don varsa nantar thezo shareer aak Goen haadle, thezhe eecha prokor, aani Sam Paul aache igorz aant dorele.Saant Francis Xavier 1662 aant canonize jaale uprant , thezo sharer aak Bom Jezucha igorzant dorele aani he aatha thanka thoich aasa.
He igorz kristaov loog aak bhari mahatv dorita keithyak monje he igarz aant Saant Francis aache kuud aasa. He kuud prati dha varshant , Saant Francis Xavier aache janam divasaacha vailar,soogle loog aak(kristov aani dooshre dharma aache loog aak) dhakoonk sakla haadta.He kuud aak paloonk sogle kadent soon lok yetat. He kuud aache ninthe mast lokank archrya bogne malyea.
## 2014 che exposition
He vars(2014), Saant Francis Xavier aache kudd 22nd November aasoon 4th January, 2015 taanka exposition aak aasa. He kudd aache exposition ek meese aason shuru kalea.He meesant Mangaluru aacho Bishop Aloysius D’Zouzaan mukhya betonedar alselo.

## References


## Polleiat

Goy Wikivoyage

वर्ग:Goemchim Xharam, Ganv ani Zage
वर्ग:Lipiantor korpachim panam
वर्ग:Romi panam
Kannkonn

**Canacona** ho ek kheddo ganv. Canacona (vo Kannkonn) toxench ek talukachem nanv. Dokxinn goyantlo voh taluko Karnatak rajeant Karwar (ani Uttar Kannad jillo) hea bhagak tenkta. Tea bhair, Kannkonn shahar-achem naanv, ani nagar palika.

Kannkonn talukeant hea gaanva pod'dtat:
* Aagond
* Ansali
* Anvali
* Astagal
* Avem
* Bhutpal
* Cabo de Rama
* Chauddi
* Edda
* Endrem
* Enrem
* Galgibaag
* Gaondongrem
* Gullem
* Khola
* Loliem
* Mashem
* Matem
* Molcornem
* Nadquem
* Nagorcem
* Palolem
* Partagaal Maath
* Picamarog
* Pointuinem
* Polem
* Saleri
* Saturli
* Talpona
* Tanos
* Tirvol

Chaudi hem talukacho mukhya gaanv. Palolem he ek famad praay hem talukant.

## Geography
Kannkonnchem uchai 10 meter (32 'feet') assa..

## Demographics
2001 vorsant, Bharatachea Censusant, Kannkonnchi loksonkya 11,900 asli. Tantuntle 52% dadle aslem, ani 48% bailo. Canacona has an average literacy rate of 72%, higher than the national average of 59.5%; with male literacy of 78% and female literacy of 66%. 10% of the population is under 6 years of age. In addition to Konkani and Marathi, Kannada is also spoken here by a minority.

## Anik websiti

*Dr F.M. Nadaf-achem blog
*Kannkonnchem maanchitra (map)

## References

## References

वर्ग:Konknni
वर्ग:Goemchim Xharam, Ganv ani Zage
वर्ग:Romi panam
Bhagivont Agnes

**Bhagevont Sant Agnes** hi ek vhodd bhagivont.

## Zolm ani jivit
Bhagevont Agnes hi Romachea astik ghoranneant Janerachea 28, 292 eka kristi ghorabeant zolmoli ani kristi totva mullieani vaddli. Tichea nanvacho orth xelli latin baxen agnus. Tem lanuch astana aplem jivit Jezuk bettouvn ankvar ravunk nichev getlo.Jezu aplo novro oxem tem mandtalem.Tem lhanuch astana krista pasot martir koxem melem.Tem fokt 12 vorsanchem aslem.

## Bhurgeponn
Taka zaiteo soirokio ietaleo punn tem soglleo soirikio moddtalem.Tanchea modlo eklo odikari Sempronius hacho cheddo aslo. Poilea pautti nakartoch to dusrea pautti soirik gheun ghelo punn Agnesan dusrea pautti soirik nakarli.Kanneo sangtat tea baxen Bhagevont Agnesak uprant xidolkechea ghorant ghatlem zoim tachem ankvarponn milagrini raklem. Tachea bhoglek konnuch vosso nasle punn tea odikariacho cheddo mat taka vibadunk gello tedna okosmat to kudd’ddo zalo, punn Bhagevont Agnesan magnnem korun taka tachi dixtt portun dili.Hi ghoddni odikarian aikona fuddem to dhanvi dhanvi Bhagevont Agnesak xirap ghalit xidolkechea ghorant gelo.Tea merent to Bhagevont Agnesak soddunk sodi punn aplea cheddeak somazant bhairaicho nhoi mhunn tannem eka mukdomak aplea cheddeachea svater ghalunk lailo.Jednam ho mukdom Bhagevont Agnesak uzo lavun marunk sodi. Tedna to uzo lavunk soddi tea lakdank uzo lagona zalo ani Bhagevont Agnesak kainch vaitt zalem nam.Punn uprant ek torsad ghevun tichi gomtti katorli.Oxem Bhagevont Agnes bara vorsanchem astana eka martirachem moronn mellem.

## Altaracho Man
Bhagivont Agnesachem moddem Romant purlem.Taka jivexim marlem hem aikun zaitim zannam tottaklim ani hea ghoddnen adim khub pidapid ditale ti antam unnem zale. Bhagevont Agnes mortoch tika rokddoch altaracho man favo zalo ani soglleanchi avddechi bhoktinn ti zali.Ti 21 Janer 304 hea disak meli.Bhagevont Agnesachim addam Sant'Agnese fuori le mura hea igorjent mukkhi altara ponda rakhun dovorleant hi igroz Bhagevont Agnesachea fondda voir bandllea.Tichi toklli Sant'Agnese in Agone, Rome's Piazza Navona hanga vegddi rakhun dovorlea.

## Askarinn
Bhagevont Agnes hika ankvar, nirmoll, nitoll, bhagent kam kortoleanchi, moddlolea zodpeachi, mareachea bhurgeanchi, soirigot zalleanchi, bolotkar zallea cheddvanchi askarin oxi mandtat.

## Pollieat

Agnes_of_Rome

## Sondorbh

वर्ग:Konknni
वर्ग:Catholic Igorjeche Sant
वर्ग:Sonvsaracho Prosidh vo Famadh Lok
वर्ग:Romi panam
Sant Augustine Hippo-cho

Hippocho Augustin, zaka volkotat Sant Augustine vo Sant Austin muntlear, zaun aslo ek zanar, zachim boroupam Kristanv dormank ekdom upoegak poddlin bodolpak chintnam akea udentichea sonvsarant.

Zolom : 13ver Novembrache, 354 vorsa, Tagaste muntat tea Algeriachea dessant.
Morn : 28 August, 430 vorsa, Hippo Regius, Algeriachea dessant.

Akkem Nanv : Aurelius Augustinus Hipponensis
Ganv  : Algeria
Pai ani Maim : Monica, jivui Sant zali, ani Patricius Aurelius

Augustine zolmolo eka gavant zachem nanv Thagaste eka Afrika dessant, zachi razvodki choloitalo Rome ( atam Souk Ahras, Algeria). Tache mainchem nanv zaun aslem Monica, ek devbokti Kristanv Ani paichem nanv Patricius zo zaun aslo onbavarti, zo mornachea vellar Kristanv zallo.

Ekra vorsanche piraer paullo tednam taka iskolant gallo Madaurus muntat tea ganvant ( atam M'Daourouch), vo ganv Thagaste san 19 mil pois also. Hea iskolan to Latin shinklo, toxench onbavarteanche dek to shinkpak laglo.

17 vorsanche pirayer, Romanianus eka ganvkaran, Augustinak, fudlem shinkop korunk adar dilo, Taka Carthage munta tea ganvant daddlo. Zorui Augustin Kristanv dorman vaddlolo, to Kristanv dorm soddun Manichaea muntat tea dorman bitor sorlo, zaka lagon tachi maim, Monica, ekdom sintir zali. Burgea ponnar, Augustin ekdom mosteponnan jietalo tachea amigam sangta,je ekdom gorvan sangtalo kitlea bailam ani dadlea sangata tannim mojjean dis sarlet te. Te burge zaitea burgeank tosle sonvoink laitalet nam zalear fotti marun tankam tanchea zommean bitor sorpak meutalem. Hea vellar tannem aplem ek famad rozar kelem, munnon, Deva, mojem nirmolponn sambalpak tuzo maka adar dhi, punn atanch nui.

19 vorsanche pirayer Augustinachi amizad zali eke ostorechi, teach Carthage ganvant. Goddiek zait tannem ti amizad keli fokot aple mayk lagon ji taka kazar korun soddtali tanchea zatachea cheddva lagim. 13 vorsam passun Augustanin te ostorecho mogan ravlo. Tankam zolmolo ek cholo zachem nanv Adeodatus zo ekdom huxear aslo. 385 vorsa Augustinan te ostorek sodli, eke guirest ostore lagim kazar zaupak.

## Polleiat

Augustine_of_Hippo

वर्ग:Konknni
वर्ग:Catholic Igorjeche Sant
वर्ग:Sonvsaracho Prosidh vo Famadh Lok
वर्ग:Romi panam
Juanv de Britto

**Sant Juanv de Britto** ek kristi dormacho rogtsakxi zalo. Heasa porob povitr sobha fabrerache 4 tarker manoyta. Juanv de Britto zaun aslo ankur unch kullantlea odhikarachea Portuguese ghoranneacho. Tacho pay, Salvador de Britto Pereira Portuguese hea desachea vosnnunk brazil hacho rajea protinidhi koso vavurun aplo jiv sopoylo.

## Apovnnem
To jednam pondra vorsancho aslo ten’na Dezembrache 17 tarker 1662 he vorsa to Jesuits sosten bhitor sorlo; Ani ekra vorsam uprant, to 27 Jesuit xixoya vangdda madurak bhair sorlo, taka hea kam’ant tachea ghorcheancho ani fouzdari nyayaloyacho nirdhar virodh aslo.

## Probhav
Tache maynk, jedn’am kollem ki tacho put Indiek vochpacho asa mhonn tinnem apnnank zata te pori probhav ghatlo ki to aplo dex na soddunk, ani pap-saybachea dutak tachem mon ghunddavunk sanglem punn tannem ghott’ttsanint mhonnlem. “Dev, zannem mhaka hea sonvsarantsun dhormik jivit jyevunk apoyla, ata to mhaka portugala thavun Indiek apoyta ani hanvem hem korunkuch zay. Hanv tor taka zobab dina zalear Devachem niticher hanv tiddkota oxem distolem. Hanv jem poriyan jyeta tem poriyan hanv kednach mhoji ass Indiek vochpachi sopovchona.” Ani tacho ho zollzollpi anvddo sakar zalo.

## Missionary jivit
To 1673 hea vorsak dokxinn bharotan Maduraychea missionak bhair sorlo ani Kristanv dhormachi xikovonn Maravar xarant dili. Arul Anandar hem nanv tannem ghetlem. Maravarchea razan taka 1684 vorsak bondkonnit ghatlo. Zoso taka bhayr uddoylo. To 1687 lisbonak portun aylo ani missionacho 'procurator' koso vavurlo. Pedro raza dusro haka to lisbonakuch ravlolo zay aslo punn 1690 to portun maravar xarant 24 nove missionarist ghevun aylo. Maduraiche missanv ek vorz proyotn aslo ki Indiechi Katholic sobha ghoddun haddunk ji Europachea sonskrutayechea odhikarea sakun meklli asli. Britto, hea zageacheo mull bhaxeo xiklo, hollduvea kapsachea lugttan to nhesun bhovtalo.Saddu koso jyetalo, to zonovaranche mas ani soro poys dovortalo. St Juanv de Britton Katholic bhavarth zatin ani chitnani xikoylo, zoso to xikoytalo lok sozmotalo. Britto ek ghott saddu koso sogllem jivit bhor ravlo, mas, nustem, tantiya ani sorea pasun poys ravlo.To fokot follam, ton ani kodd’ddnnuch khatalo.

## Vavr
Juanv de Brittochea xikvonnek lagun Maravarcho Rajkuvor Thadhiyathevan Katholic dhorman bhitor sorlo. Taka zayteo bayleo asleo.To jednnam Katholic zalo tannem apleo soglleo bayleo soddun divpacheo chintleo, ho tachea vaddeacho vixoy gombir zalo. Tachi ek bayl xezarchea vattarachea rajeachi bhachi asli tannem zhuz mannlem ani Kristavank khub tras korunk laglo. Juanv de brittok anik kay mon’xeank tanni oriyur hanga vele ani 4 February 1693 prannantik khast layli.

## Man
Pap saib pius IX hannem Juanv de Brittok Agostache 21ver, 1853 hea vorsak pormand dilo, ani taka santacho man’ 22 June 1947 pap saib pius XII hannem dilo. Tachi porob 4 Februaryk monoitat.

## Polleiat

John_de_Brito
St. John de Britto

## Sondorbh


वर्ग:Konknni
वर्ग:Catholic Igorjeche Sant
वर्ग:Sonvsaracho Prosidh vo Famadh Lok
वर्ग:Romi panam
San Jacinto

Sao Jacinto Zunvo

Aichea hea kallant, nizachi sundorkai melpak bhov khottin. Harea udkacho tazo vas ani tond xitoll varo tuka eka veglleach zogant vorta. Ponelant sopneli bhovddi monxak ek torwche somadhin pavoita. Sao Jacinto zunvo zaun asa Devachea girest mogache spoxtikoronn. NH- 14 hea rashtria mahamargacher axilea Dabolim vimantolachea uttor- poschim dixen to asa zalear Cottali tiska uprant 6–7&nbsp;km cher ho zunvo vosla.

## Shabdshar
Tollavea bhaxent hea zunviak ‘Zunviar’ oxem mhuntat. Concanim , tanchea avoi bhaxent ‘Zunviar’ munllear zunvo.

## Sthadd
Sao Jacinto Island Chicalim panchayatichea mukelponna kallam ieta. Hea zunviachea charui vattanim udok asa ani ek vixall pool taka dusrea ganvakode zoddta. 11&nbsp;km-cher ashillem Vasco Da Gama xhar ani bazaar taka khub lagincho asa.

## lokan kanni
Ek kotha asa ji sangta. Hea kopelachea pondak bhuier asa je atanchea ‘Siridao Beach Resort’ meren zodtta. Mukhar sangtat, ek padre aplea sunnek gevun toi mis korpak voitalo pun ek dis sunne potota pun padre iena. Oxem muntat tea padrik sorpan ghas marlo vo taka bhootani vhelo. Ani hi kotha azun loka modhem gholta.

## Vayvasai
Nustemari hea lokanche mukhel dondho pun toi dorji, randpi ani chammar bhi asat. Toi tisreo meltat. Ganvche zantte ugddas kadtat ki tisreanche pantle 25 poisheank vikun Fatima saibinnichi murti hadloli ji dor vorsak ghora ghoranim bhonvdaitat.Sumar Ordo lok kharewada, Vasco hanga vochun ravle. Karan xharant tankam khub faido zalo. Tornattem soglle tarvotti zalea karanan nustemari kon korna. Pun kuttumba vangda mojia munn donpra itlea udkant tisreo kadpak voitat.

## Paryatak Aakarshann
Zunver ek sobit zor asa zaka lagun hare udok eke vatten ani taje udok eke vatten asa. PWD udak ievchea poili udkachea sobar upeoga khatir fokt don bai ani ek zor mukhel sadhon aslem. 1970 vorsa toi vizechi vevostha ailea. ‘Sao Jacinto church’ hea nanva kalla ek igorz toi asa ani hea igorjiche fest Septemberachea nimmanea aitara vhodda dobajean monoitat. Igorje fatlean purtugez kalla voilo ek dipsthab asa jache voir ravun zunveachim sundorkai ek aglich dista. Unch dongrar dhakte ek kopel asa Ani Sant Jacint ho Dominican panthacho dekhun hea kopelache nav St. Domnic. Aiz legun Povitr sukhrara ani Paskancho aitara disa Jezu kalvar dongrar choddun gelo toso lok hea dongrar choddun voitat.
Poili mukhel rosteak ani hea zunviak ek lhanso rosto zodtalo zo ata ek vhodd pullant bodol’lo asa. Ratchi hea zunviachi oprimit sundorkai poriotokank bhul ghalea xivai ravna.

वर्ग:Konknni
वर्ग:Goemchim Xharam, Ganv ani Zage
वर्ग:Romi panam
Assizacho Bhagivont Francisk Achem Magnnem

## Assizacho Bhagivont Francisk Achem Magnnem
**Prayer of Saint Francis of Assisi**

*Dhonia tuje xantichem hatiar Tum mhaka kor,*

*Zoim rag-dves zollta, thoim havem priti vompum;*

*zoim opman kortat thoim hanvem mafi korum,*

*zhoim dubhav rigla thoim hanvem bhavart thiravvum,*

*zhoim visvas bhongla thoim ami visvas pettom.*

*Zhoim kalluk poddla thoim hanvem uzvadd fankoum,*

*zhoim khont-dukh bhorlea thoim hanvem sontos vaddoum,*

*Eh ! Deivik Guruji, nirminakai hanvem mhakach bhuzvonn sodhunk,*

*punn hanvem dusreank bhuzvonn diunk,*

*nhoich mhakach som'zunk, punn hanvem dusreank som'zunk,*

*nhoich mhozoch mog korunk, punn dusreancho -i hanvem mog korunk,*

*kiteak jea mapanami dhi-in teach mapan ami ghein;*

*jea mapan ami dusreak bhogxim teach mapan amkam bhogsonnem melltelem,*

*ami dusream khatir morun sasnnachea jivitak ami porot zolmoteleanv.*

***Amen***

## Polleiat

Saint Francis of Assisi

Prayer of Saint Francis of Assisi

वर्ग:Konknni
वर्ग:Roman Catholic anchim Magnnim
वर्ग:Romi panam
Bambolechea Khursa Mullim Povitr Tritvek Magnnem

## Bambolechea Khursa Mullim Povitr Tritvek Magnnem
**Bambolim Cross - Prayer**

Deva amchea Bapa, Tuvem monxeachi soddvonn korunk, khursachi

vatt vinchun kaddli. Tuvem Tujea Putak khursache vollvolle

ani kollvolle sosunk nirmileam, ani Tannem tuka mog dakhounk

ani monxachem taronn korunk te tuka omple. Amchea jivitant

he khuris tum amkam dhaddtai te sosunk ani moniskullache

soddvonne khatir orpunk, Tuji kurpa amkam di. Mogalla, Jezu,

Tuka khursar ubhartoch, Tum soglleank Apnnaxim oddun haddttoloi

mhonn Tunvem bhasavnni keli. Oso Tum hea Bambolechea dongrar

sogllea jinsacheam monxeank oddun haddtai. Tujea koddvollantlea

udkan amkam nhannoi, ani rogtan amkam kurpa, ani mog amkam di,

itlench amkam puro. Povitr Atmea, Jezu Kristan Tuka kalvar dongrar

Saibinnicher ani Apleam xisancher funklo. Aiz hea mollar ani

dongrar sobar dhormanche monis ekvott'tat. Tanchim monan uzvaddai,

kallzam mogan pettoi, Jezuchem raj vistarai, ani soglleam monxeank

Tachea rajeant pavoi.

Je upkar ami magtanv te amkam di.

*Mhoima Bapak ani Putak, ani Povitr Atmeak.*

***Amen***

वर्ग:Konknni
वर्ग:Roman Catholic anchim Magnnim
वर्ग:Romi panam
Bhov Folladik Magnnem Sant Antonnik

## BHOV FOLLADIK MAGNNEM SANT A

HE BHAGEVONTA ~ SANT ANTON,  ~ BHOKTAM MODEM ~ BHOV BOLEA ~ ANI MOVALLA; ~ TEA ULOUPACHEA ~ MOGA PASOT ~ ZO TUNVEM ~ DEVACHO KELOI; ~ Tuven TUJEAM ~ VAKHANNLELEAM ~ XEGUNNAM PASOT ~ ANIK SAURONASLELEA ~ MOGA PASOT, ~ ZO PELEA SOVEM ~ TUNVEM DAKHOILOI; ~ FAVO ZALEM TUKA ~ TEM DENNEM ~ VHODD ANI VICHITR ~ MILAGRI KORCHEM ~ HEA SOUNSARANT ~ ASTANNAM, ~ HEA PORIM ~ ANIK KONNUNCH ~ BHOKTAK DILEM NAM. ~ TUJEA UTRAKUCH ~ MILAGRI GHODDOT ~ ANIK TUM ~ SODANCH AITO ASLOI ~ UCHARUNK TEM UTOR, ~ GORJEVONTACHEM ~ MAGNNEM AIKUNK. UPODREANK SAMPODDLELEANCHIM, ~ UL'LASANCHIM MAGNNIM, ~ TUJE SOVEM KEDNANCH ~ NIRFOLL ZALIM NANT, ~ PIDDEVONTANK ~ TUM BHOLAIKI DITALOI, ~ SANDLELEO VOSTU ~ PORTEO MELLOT, ~ DUKHANT CHODDFODDTELEAM SOVEM ~  TUJEM KALLIZ ~ CHURCHURTALEM, ~ DUKHOULOLEAM KALLZANTLIM ~ VILAPANCHIM MAGNNIM AIKUN, ~ MELELEANK PORIAN ~ TUNVEM JIVE KELEI.

HEA SOUNSARANT ~ ASLOI TEDNAM, ~ TUJEAN KORI NEZO ~ TOSLI ~ VOST NASLI, ~ BAIRAUN PATOK; ~ PELEACHEM DUKH ~ ANIK KONNISTAI ~ POLLEUN, ~ TAKA ADAR DILEA BOGOR ~ TUJEAN ~ RAVO NEZO ASLEM.

DHIRAVON ~ HEAM NIALLAMNIM ~ ANI TUJEM MAGNNEM ~ DEVA THAIM BHOVUCH FOLLADIK MHUNN ~ ZANNO ZAUN, ~ HANV DIMBIER PODDLAM,  TUJE IMAGI MUKHAR ~ ANI SOGLEA VISVASAN ~ MHOJEA KALLZACHEA, ~ TUKA PRARTH’TAM ~ KOR MHUNN MHAKA ~ HO UPKAR, ZACHI MHAKA ~ CHODD GOROZ. ( HANGA TUJI GOROZ SANG )……. HANV MAGTAM ~ TI VOST ~ MHAKA MELLUNK, ~ EKE MILAGRICHI PORIAN ~ GOROZ PODDLI ZALEAR,  TORUI TUJER MHOZO VISVAS ~ UNNO ZANVCHO NAM ~ KITEAK, TUM ZAUN ASA ~ MILAGRINCHO DHONI ~ ZO HEA SONVSARANT ASTANA ~ TUJEA EKACH UTRAN ~ VHODDANTLEA VHODD ~ MILAGRI KORTALOI. ~ EH BHOV MOVALLA ~ ANI MOGALLA BHOKTA, ~ SANT ANTON, ~ TUJEM KALLIZ SODANCH ~ DOIALL ANI CHURCHUREANCHEM ~ ZAUN ASLEM ~ TOR TEACH DOIALLPONNAN ~ ANI CHURCHUREAMNIM,  ULOI EKUCH UTOR, ~ BALLKA JEZUCHEA KANANT,  ZO DHADOSTALO ~ TUJE VENGENT KHELLUNK. ~ TUJEM EKUCH UTOR PURO~ MHOJEA MAGNNEAK FOLL MELLONK. ~ ULOI VHODDA BHOKTA ~ TEM UTOR, ANI MHOJEM ~ KIRKOLL ANI DHINVAXI KALLIZ ~ SODANCH TUJEA ~ UPKARANT RAVTELEM!

***AMEN.***

*EK AMCHEA BAPA, NOMAN MORIE ANI ONOD BAPAK; SANT ANTONICHEA MANANK.*

## Gaion

***Sant Antoni Bhokta***

Sant Antoni Bhokta,

Finrgianche kulliechea,

Tujea gronthat khellta

Ballok Jezu Raza.

Ballok Khellta mhonnun

Santan ghalli dimbi

Somronn prarthon korii

Bhokta Sant Antoni

Sant Antoni Bhokta,
	
Ochoriam tujim tera :
	
Chovdavem kor, Bhokta,
	
Am’papianchea ghara.

**(Deusua Chapel, Chinchinim, Goem)**

## Polleiat

Anthony_of_Padua

वर्ग:Konknni
वर्ग:Roman Catholic anchim Magnnim
वर्ग:Romi panam
Borea Mornna Khatir Magnnem

## Borea Mornna Khatir Magnnem
**Prayer for Happy Death**

Khursar marlelea Kakutsara Jezu, Mhojea mornnacho ugddas kor.

Oti-konvallia Jezuchea kallza, bhalean ugtem kelelea mhojea

jivitache nimmnne ghoddier mhaka rakh. Mhoje khatir Jezuchea kallzantsun

vhanvlelea Rogta ani Udka, ogonit kakutiche zhori, Jezu Tum mhoje khatir

tujea mornanna gahann zaloi, mhojea mornnachea vellar, Tuzo rag pois kor.

***Amen***

वर्ग:Konknni
वर्ग:Roman Catholic anchim Magnnim
वर्ग:Romi panam
Dispott'ti Sanskarnni Jezuchea Povitr Kallzak

## Dispott'ti Sanskarnni Jezuchea Povitr Kallzak
**Daily Consecration to The Sacred Heart of Jesus**

Eh kakllutsara Jezu, aiz ani sodankall hanv mhakach

Tujea Bhov Povitr Kallzak sanskartam. Bhov duloba Kallza

Jezuchea nirmi hanvem odhik ani odhik chodd mog korunk Tuzo

Bhov duloba Kallza Jezuchea Hanv Tujer patietam.

Bhov duloba Kallza Jezuchea, kalkut amchi kor.

Bhov duloba Kallza Jezuchea, hanv sotmandtam Tum

mhozo mog kortai mhonn. Bollea ani nentuvaiechea

Kallza Jezuchea Kor mhoje kalliz Tujea Kallza sarkhem.

## Polleiat

Sacred Heart of Jesus

Prayer_of_Consecration_to_the_Sacred_Heart

वर्ग:Konknni
वर्ग:Roman Catholic anchim Magnnim
वर्ग:Romi panam
Bholaikeche Saibinnik Noven

## Bholaikeche Saibinnik Noven
**Novena to Our Lady of Vailankanni**

Eh bhov Povitr Ankvari, bhov Povitr Tritven tuka survek thaun Jezuchi avoi 
zaunk vichun kaddli. Tuka Dev-Put monis zalo te ghoddiek ani uprant Taka 
nov mhoine tujea kusveant sambhall'lo ten'nam bhoglo to sontos hanv atam nialltam. 
Mhojeam magnneache khotkhotean hanv khorench hi khuxalkai ani ho sontos choddounk 
ani vaddounk sodhtam.

Eh dukhovleleanche Maie, tunvem he khuxalkaecho ugddas kaddtteleank ek kherit
xekai bhasaileai tor tich xekai mhaka heam mhojeam gorzamnim kor. tujea Putan 
sanglam; "magat ani tumkam melltelem" tor hacher khoro visvas theven mhaka tuzo 
kan dhi mhonn hanv tuje kodden vinoitam. Devachi khuxi zalear hanv hea novenant 
magtam te upkar mhaka melloxe kor, nam tor mhaka goroz ti kurpa magun ghe.

*(hanga tujeo gorzo ugtteo korcheo )*

Hea novena vorvim hanv tuje mozotin aslolo mhozo khol visvas dakhovunk sodhtam. tor tech khuxalkaien ji  khuxalkai tuka devacho put tujea khusveant astanam bhogli, mhojem magnem aikun ghe.

(9 pavti noman morie)

Eh Devache Maie, he mhoje noman tuka Gabriel boddvean kel'lea nomana sangatim 
manun ghe "Noman kurpen bhorlele". He mhoje noman tujea voibhovachea mokuttar 
dakttim dakttim motiam zaum mhonn hanv otrektam. Eh sosteleanche bhuzvonddare, 
Devacho Put monis zallo ten'nam tuka sontos bhoglo teach sontosan hanv magtam 
to upkar mhaka mellun ghe. Hea pasot hanv soglle mhojeo, tujea onoda khatir 
kel'leo boreo kornneo tuka bhettoitam. Hanv tuje kodden khotkhotean magtam 
hea khotkhotean tujem kalliz Jezuchea mogan lastalem, mhojim khaltim magnnim 
aikum ghe ani mhoje maglele upkar mhaka melloi.

***Amen***

## Polleiat

Vailankanni Saibinniche Basilika

वर्ग:Konknni
वर्ग:Roman Catholic anchim Magnnim
वर्ग:Romi panam
Mhoima Bapak

## Mhoima Bapak - Glory be to the Father


Mhoima Bapak,
ani Putak ani Povitr Atmeak.
Zoxem Adim, atam ani sodam sodankal.

*Amen*


## Gloria Patri

**Gloria Patri**, also known as the **Glory Be to the Father** or, colloquially, the **Glory Be**, is a doxology, a short hymn of praise to God in various Christian liturgies. It is also referred to as the *Minor Doxology (Doxologia Minor)* or *Lesser Doxology*, to distinguish it from the *Greater Doxology*, the Gloria in Excelsis Deo.

## Roman Rite Latin version


Gloria Patri, et Filio, et Spiritui Sancto,
Sicut erat in principio, et nunc, et semper, et in saecula saeculorum. Amen.


## English Version


Glory to the Father, and to the Son, and to the Holy Spirit,
As it was in the beginning, both now, and always, and to ages of ages. Amen.


## Polleiat
Gloria_Patri

वर्ग:Konknni
वर्ग:Roman Catholic anchim Magnnim
वर्ग:Romi panam
Hanv Patki, Magnnem

## ಹಾಂವ್ ಪಾತ್ಕಿ
**I confess**

Hanv patki,

Sorv-podvedar Devak,

ani tumkam bhavam-bhoinnimno,

mhozo guneanv ucharun sangtam,

monan chintun ani tonddan ucharun,

vaitt adharun ani borem soddun,

hanvem zaitim patkam keleant.

(hordeak marun) Ho mhozo opradh,

ho mhozo opradh, ho mhozo bhov vhodd opradh.

Hea pasot Bhagevont sodanch-Anvkvar Moriek,

soglleam Dev-dutank ani bhoktank, ani tumkam bhavam-bhoinnimno,

mhoje khatir amchea Sorvespora Deva lagim, vinoti korat mhonn, prarthun magtam.

***Amen***

## Confiteor

The ***Confiteor*** (so named from its first word, or *[[incipit]]*, in Latin, meaning "I confess" or "I acknowledge") is one of the prayers that can be said during the Penitential Act at the beginning of Mass of the Roman Rite in the Catholic Church. It is also said in the Lutheran Church at the beginning of their Divine Service, and by some Anglo-catholic Anglicans before Mass. The prayer is started by the Priest and ended by the people.
This prayer is referred to as the "absolution", a prayer for forgiveness, not a granting of forgiveness as in the Sacrament of Penance. It is therefore classified as a sacramental, not a sacrament.

## Usage in Catholicism

The text of the Confiteor in the 1970 Missal is as follows

::**Text in Latin**
:
:Confiteor Deo omnipotenti,
:et vobis fratres,
:quia peccavi nimis
:cogitatione, verbo,
:opere et omissione:
:mea culpa, mea culpa,
:mea maxima culpa.
:Ideo precor beatam Mariam semper Virginem,
:omnes Angelos et Sanctos,
:et vos, fratres,
:orare pro me ad Dominum Deum nostrum.

::**Official English translation**
:
:I confess to almighty God
:and to you, my brothers and sisters,
:that I have greatly sinned,
:in my thoughts and in my words,
:in what I have done and in what I have failed to do,
:through my fault, through my fault,
:through my most grievous fault;
:therefore I ask blessed Mary ever-Virgin,
:all the Angels and Saints,
:and you, my brothers and sisters,
:to pray for me to the Lord our God.

## Polleiat

I Confess

वर्ग:Konknni
वर्ग:Roman Catholic anchim Magnnim
वर्ग:Romi panam
Jezuchea Povitr Kallza Magnnem

**Sacred Heart of Jesus - Prayer**

**FOLLADIK NOVEN JEZUCHEA POVITRA KALLZAK:**

Bhov mogalla Jezu ani mojea Dhonia Tuvem sanglaim ' Magat ani ghexeat, sodat ani tumkam mellot, darar marat ani tem tumkam ugttem zait'.

Dhiravun tor, eka jivea bhavartan ani eka thir borvanxean tujeam bhasanvnneancher, jeo nipzoleat tujea bhov Povitra Kallzantleo ani sangun dileai tujeam nomoskaream vontanim, sorpottun khalteponnan tujeam paiam lagim, mogalla Dhonia, ailam magunk kor mhunn mojer ho upkar ... ( mag hanga tuka kitem zai tem)

Tujea bhair konna lagim hanv magum vhodde goddvaiechea Jezu, vortovtaai astana tum ek soronasleli zhor soglleam kurpanchi ani puneanchi? Khoim sodunk vochuum mojea Dhonia, nhoi zavn tuje kallzachea thoveant zantun attapleat tuje kakuticheo ani bolleponnancho sogleo girestkaio. Konnacher darar hanv maruum, nhoi zaun tujea bhov Povitra Kallzachea darar, zantlean toch Dev amche sori eta ani zantlean ami Tache sorim vetanv.

Tor tuka mojea Jezuchea Kallza, hanv ulo martam...

Tuje thaim maka mellta buzvonn khontinim, adar dhumalleanim, boll bharadik khorgannim ani uzvadd dubavamnim ani kallokamnim. Khoreponnim sotmand'tam ki Tujean korum - eta mhunn maka ho upkar zo hanv magtam zorui tor hea pasun korchi poddot ek milagr.

Tuka zaich zalear puro mojea Deva hanv magtam tem maka mellunk. Bore bhaxen zannam hanv, mojea Jezu, maka favo nant mhunn tuje upkar mojeam khotteponnanl lagun, punn hem vortovnam karann hanvem axea soddunk. Tum vortovtai Dev kakutsar ani pois ghalcho nam eka dukik ani unneponnak sampoddlelea kallzak.

Ghal Saiba, mojer ek kakutichi nodor, magtam tuje lagim ani tujea kakutivont Kallzak mellot mojeanch khonixttaianim ani osoktaianim goroz tem nimit bhair ghalinam zaunk mojem prarton.

Punn, eh bhov Povitra Kallza, kosloi zanv tuzo nivadd hea mojea magnnea sorim, hanv tuka man ani onod dinvcho, magnnim ani chakri korcho kednanch soddcho nam.

Ghe Saiba, kakutin hi moji sompurn khalteponnachi korni tujea nomoskarea Kallzacheam formonnak, jim hanv kallzanthan otrektam polleunk pall'lelim hanvench moje sorim ani sogleam rochnnanim sasnanchea sasnnank. Oxem zanv.

***Amen***

## Polleiat

Sacred Heart of Jesus

वर्ग:Konknni
वर्ग:Roman Catholic anchim Magnnim
वर्ग:Romi panam
Dukhichi Ucharnni Magnnem

## Dukhichi Ucharnni Magnnem

Deva mhojea Bapa,

Tum chodd boro ani mogall astanam

Tujer ani mhojeam bhavam-bhoinnincher havem chuk keli.

Dekhun mhaka vhodd khont bhogta ani khaltea

kallzan mhaka bhogos mhunn magtam. Tujeach adharacher patieun novean patok

korinam zauncheak vavrunk hanv bhas ditam.

***Amen.***

#### Act of contrition

An **act of contrition** is a Catholic prayer that expresses sorrow for sins. It may be used in a liturgical service or be used privately, especially in connection with an examination of conscience.

## Latin text
:Deus meus, ex toto corde paenitet me omnium meorum peccatorum,
:eaque detestor, quia peccando,
:non solum poenas a te iuste statutas promeritus sum,
:sed praesertim quia offendi te,
:summum bonum, ac dignum qui super omnia diligaris.
:Ideo firmiter propono,
:adiuvante gratia tua,
:de cetero me non peccaturum peccandique occasiones proximas fugiturum.
:Amen.

### Popular American English version
:O my God, I am heartily sorry for having offended You,
:and I detest all my sins, because of my just punishment, 
:but most of all because I have offended You, my God, 
:who are all good and deserving of all my love. 
:I firmly resolve, with the help of Your grace, 
:to sin no more and to avoid the near occasions of sin.
:Amen.

## External links
* Common Catholic Prayers
* An Act of Contrition

## Polleiat
* https://en.wikipedia.org/wiki/Act_of_Contrition

वर्ग:Konknni
वर्ग:Roman Catholic anchim Magnnim
वर्ग:Romi panam
Familichi Bhett

## Familichi Bhett Magnnem
**Family Prayer**

Eh ojeapanche Ankvari, sorpott poddun Tujea Imaji mhukar,

ami aileanv ekanne bhettounk Tuje chakrek, amcho jiv,

amcheam kalliz, amcheam ghordar, amcho vavr-dhondo ani

sogllem amchem lagim asa tem Tuka bhettoitanv.

Besanv ghal he familicher ji sodta dakhounk

Tuzo mog korta mhonn; besanv ghal heam bhurgeancher,

sambhalunk tim nitoll ani nirmoll; besanv ghal amcheam

putam-dhuvancher, aplea bhavartan ani xegunnanim zoit,

tannim vhorunk sonvsaracheam perigancher ani aplea

otmeacheam dusmanacher, besanv ghal avoi bapaicher,

tannim favo te porim pallunk aple kaide, besanv

ghal amcher sogleancher, Tuje vorvim tankunk ami

sodanch vatt Sorginchi, Povitr Arluk zaunk amchea

jivachi rakhonn ani bhangarachi chavi ugddunk amkam

dharam Sorginchim

*Oxem Zaun.*

***Amen***

## Polleiat

Saibinn Ghara Bhair Sortanam Magnnem

Saibinn Gharant Bhitor Sortanam Magnnem

वर्ग:Konknni
वर्ग:Roman Catholic anchim Magnnim
वर्ग:Romi panam
Koxttanchea Vellar Magnnem

**Prayer during sufferings**

Jezu, mhaka ieksuri sorunk dovornaka. Dhonia, hanv itli oskot tem tum zannaim. Hanv doldiracho sagor, hanv kuskutt nhoi, Tuvem mhaka soddlear ani hanv poddlear atvem zaunchom na. Dhonia, hanv ek bail, mhojean ieksuri cholunk zaina. toriastanam, hanv ieksurponn bhogta astanam-i, Tujer patietam. Hanv mhojea bhavnnam add Tuka sotmantam, hanv purea visvasant bodoltam mhojea bhavnam bhair bodoltam. Mhoje koxtt lobu korinaka, mhaka bollmat di. Dhonia, Tuka zai toxem kor, sogllea ghodditamnim ani ott'timnim Tuzo mog Pap korunk di. sorg ani sonvsar bodlot, punn Devachi kakut kednanch sompchi na. Oh Jezu, Tujem ogonit bholeponn dhean'tam tednam mhojea kallzant kedi vhoddli koxealkai lasta ː Sogllea patkeank Tujea paianxim haddunk hanv anvddetam. Tannim tuji kakut sasnnachea sasnak vakhannum-di.

*Amen*

वर्ग:Konknni
वर्ग:Roman Catholic anchim Magnnim
वर्ग:Romi panam
Kumsar

## Kumsar
**Confession**

#### Magnnem Kumsar Adim

Mhojea Deva ǃ Fankoi, Saiba, mhoje motir, kirnnam tujea uzvaddachem, hea vorvim pois sorcheak kallok mhoje motivoilo. Uzvaddai mhojem qinean ani jivo kor mhozo ugddas, vollkuncheak mhojim patkam, tanchi vitt dhorcheak, khoro nichev ani borem kumsar korcheak. Marie mhoje bore Maie di mhaka tuji mozot.

#### Kumsar

Kumsarak vetanam, Padrichea paiam lagim dimbi ghalun, Khuris kor ani tachem besanv mag mhonun. " Hanv ailam vhodd patki, tuje kurpechem besanv mhaka di Saibaǃ" Padrik Gomoie kitlea dissani / muinea zalet, kumsar zaun. HANV PATKI mhonn ani sogllim tujim patkam sang Padrik sarkhim somzotat toxim. Uprant mhonn ː "Heam ani mhoje sorv jinnicheam patkanchi dukh dhortam ani guneanvanchem bhogsonnem magtam". Chotraien aik sangnni ani pirajit hem Padri ditolo.

#### Magnnem Kumsar Zatoch

Sabar argham Tuca dita, Saiba edo vhoddlo upkar keloi mhonn mhaka kumsar favo korun. Patkanchea bhogsonea vorvim denvli mhojer sovoskai ani sulai,ji edov pasun nasleli. Kurpa ani boll di Saiba. Tuca utor dilam tem havem pallcheak ani Tuje khoxe pormonnem jieuncheak. Somia, mhoje thaim Tuji kuroa nirfoll zaunk nirmum naka. Saibini mhoje Maie, boddvea raknnea, anjeamno, mhojea nanvachea santambhoktamno patkavinnem ani Devache khoxe pormonnem jieuncheak tumcho adhar mhaka diat. Amen

## Polleiat
I Confess

वर्ग:Konknni
वर्ग:Roman Catholic anchim Magnnim
वर्ग:Romi panam
Mhojea Adarak Pav Magnnem (Gaion)

## Mhojea Adarak Pav

Jivitantlem vadoll marta,

Tednam mhojea adarak pav !

Doriar hoddem halta-dolta,

Toxem sonvsar mhak’ haloita,

Tednam mhojea adarak pav !

Jednam koxtt-dogd mhojer ietat,

Tednam mhojea adarak pav !

Lemkondd mhojer loddai manddta

Ani mhoji xokti denvta,

Tednam mhojea adarak pav !

Mhojea mathear guneanv poddtat,

Tednam mhojea adarak pav !

Mhoje proitn nirfoll zatat,

Mhoje ixtt-mitr mhaka soddtat,

Tednam mhojea adarak pav !

Mhojer mhatar’-pirai ieta,

Tednam mhojea adarak pav !

Mhojem jivit ek bhar zata

Tollunk xokti komi zata

Tednam mhojea adarak pav !

## Polleiat

http://www.songs-from-goa.at/info14-music-with-staffnotation.html

वर्ग:Konknni
वर्ग:Roman Catholic anchim Magnnim
वर्ग:Romi panam
Morteleam Pasot Magnnem

## Morteleam Pasot Magnnem
**Prayer for those about to die**

Bhov kakutsara Jezu, atmeancho mog kornnara;

Povitr kallzachea mornnacheam nimanneam

hal-upodreancheam punneam vorvim ani tuje

Khotavinn Maiecheam dukhi pasun sonvsarantleam

soglleam patkeank Tujea rogtan dhun kadd;

tim hea vellar apleam nimanneam ghorimnim asat

ani azchea disa mortelim tankam.

Jezuchea Kallza, ek pavtt mornnacheam ghorimnim aslelea,

mornnant asleleanche churchure kor.

***Amen***

वर्ग:Konknni
वर्ग:Roman Catholic anchim Magnnim
वर्ग:Romi panam